Ġiet installata fekruna tal-ħadid f'Wied iż-Żurrieq, bil-għan li titqajjem iżjed kuxjenza dwar il-plastik u l-effetti li jħalli meta jispiċċa fil-baħar. Il-Ministeru għat-Turiżmu ppubblika r-ritratti u spjega li minbarra li wieħed m'għandux jarmi plastik fil-baħar, huwa mħeġġeġ li jekk jiltaqa' ma' xi forma ta' plastik bħal fliexken tal-plastik, li jdumu mal-450 sena biex jiddiżintegraw, ipoġġihom f'din il-fekruna tal-ħadid. Il-Ministeru fakkar li l-boroż tal-plastik huma perikolużi wkoll, għax ħafna drabi fekruna taħsbu l-brama li normalment tiekol bil-konsegwenza li tispiċċa tifga fiha. #td_uid_2_5f095f4f9d4ff .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/07/10151023/MTCP1007202003-80x60.jpg) 0 0 no-repeat}#td_uid_2_5f095f4f9d4ff .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/07/10151049/MTCP1007202005-80x60.jpg) 0 0 no-repeat}#td_uid_2_5f095f4f9d4ff .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/07/10153216/MTCP1007202001-80x60.jpg) 0 0 no-repeat}#td_uid_2_5f095f4f9d4ff .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/07/10153225/MTCP10072020021-80x60.jpg) 0 0 no-repeat} 1 minn 4 MTCP Din il-fekruna tal-ħadid diġà ġiet installata wkoll f'Birżebbuġa, u fil-ġimgħa li ġejja se tiġi installata oħra fil-Mellieħa. Dawn il-fkieren ġew sponsorjati mill-Awtorità Maltija għat-Turiżmu. Preżenti għall-installazzjoni kien hemm il-Ministru għat-Turiżmu Julia Farrugia Portelli flimkien ma' Vincent Attard minn Nature Trust. .td_uid_4_5f095f4fc0e47_rand.td-a-rec-img{text-align:left}.td_uid_4_5f095f4fc0e47_rand.td-a-rec-img img{margin:0 auto 0 0}